Hololei: null võimalust, et Vesterbacka tunnel valmib enne Rail Balticut - ärileht.ee
Hololei: null võimalust, et Vesterbacka tunnel valmib enne Rail Balticut
Henrik HololeiFoto: Priit Simson
Kuigi Henrik Hololei soovib Peter Vesterbackale Helsingi-Tallinna tunneli arendamiseks edu, kahtleb ta siiralt hiljuti 15 miljardi euroga lagedale tulnud Soome ärimehe projekti ajalises teostatavuses. Ka märkis ta, et arutelu Hiina raha lubamisest Euroopasse on praegu tõsisemalt kui kunagi varem ka kõige kõrgemal tasandil üleval.
„Palju edu! Jääb ainult oodata, millal kopp maasse lükatakse,” oli Euroopa Komisjoni liikuvuse ja transpordi peadirektoraadi eestlasest juhi Henrik Hololei esimene reaktsioon möödunud nädalasele uudisele, kus Soome ärimees Peter Vesterbacka andis teada, et tal on Helsingi-Tallinna tunneli ehituseks vajaminevad 15 miljardit eurot koos ja et see raha tuleb Hiinast.
Hololei tõdes, et Vesterbacka tunneliprojekti ajagraafik on väga optimistlik. „Teades midagi infrastruktuuri projektidest, mida Euroopas teostatakse, siis selle ajaraamistikuga, millest juttu on olnud, saadakse heal juhul load, mille abiga on võimalik ehitamisega edasi minna,” märkis ta.
Ka on Hololei veendunud, et see projekt ei lähe maksma üksnes 15 miljardit, vaid palju rohkem. Ühtlasi tõdes ta, et kunagi varem pole Euroopa Liidu kõige kõrgemal tasemel räägitud nii palju Hiina kapitali eesmärkidega seotust kui praegu. Seejuures ta ise kahtleb hiinlaste altruismis, kuna ilma oma mõjuvõimu laiendamise soovita sellist investeeringut ette ei võeta.
Soome Uusimaa maakonnavalitsus otsustas, et tunnel Tallinna peab kulgema Helsingi raudteejaama kaudu, mis on tagasilöök Vesterbackale (82) 11.03.2019
Logistikaettevõtja hiinlaste rahast Tallinna-Helsingi tunnelile: EL ei saa endale Hiina äärmiselt suurt kohaloleku kasvu Põhjalas lubada (193) 08.03.2019
Kui vaadata, kui kiiresti liigub Vesterbacka oma Helsingi-Tallinna tunneli projektiga, tekib tahes-tahtmata küsimus, kui suur on tõenäosus, et see valmib enne Rail Balticut. „Null!” oli Hololei resoluutne.
Pikemat intervjuud Henrik Hololeiga saab lugeda siit.
ÄRILEHT MADRIIDIS | Euroopa lennundust ootab ees sama hull suvi kui mullu. Küll aga on...
Kristjan Kaunissaare: rikkis grammofon ketrab raudteevastast lugulaulu